Q=0	C=0	SS=0	LS=0	PS=0	DC=0	LC=0	SD=0	BS=1	G0=1	G1=1	G2=1	DLID=kaa_Latn	BODY=Ekologııa, geologııa jáne tabıǵı resýrstar vıse-mınıstri taǵaıyndaldy\nQazaqstan Respýblıkasynyń Úkimetiniń qaýlysymen Serikqalı Amanǵalıuly Brekeshev Qazaqstan Respýblıkasynyń ekologııa, geologııa jáne tabıǵı resýrstar vıse-mınıstri laýazymyna taǵaıyndaldy. Bul týraly Premer-Mınıstrdiń baspasóz qyzmeti habarlady.\nSerikqalı Brekeshev 1972 jyly 14 qazanda Pavlodar qalasynda dúnıege kelgen.\n1995 jyly Atyraý polıtehnıkalyq ınstıtýtyn «munaı jáne gaz ken oryndaryn ıgerý» mamandyǵy boıynsha támamdaǵan.\n1995-1997 jyldary «Qazaqstan-Reseı saýda úıi» BK bas dırektorynyń orynbasary, ekonomıst bolyp jumys istegen.\n1997 jyly Aqtaý qalasy boıynsha Salyq bóliminiń jedel bóliminiń ınspektory qyzmetin atqardy.\n1997-1998 jyldary — «Mańǵystaýmunaıgaz» AQ «Munaıgermes» materıaldyq-tehnıkalyq qamtamasyz etý jáne ónimdi ótkizý basqarmasy fılıalynyń qubyrlar jáne metall buıymdary bóliminiń 8-shi razrıadty ınjeneri, kólik, arnaıy tehnıka men qosalqy bólshekter bóliminiń ınjeneri.\n1998-2006 jyldary — «Qaraqudyqmunaı» JAQ paıdalaný jónindegi ınjeneri, ken ornynda munaı óndirý sheberi, kásipshilik menedjeri.\n2007-2014 jyldary energetıka jáne mıneraldy resýrstar, munaı jáne gaz mınıstrlikterinde basshylyq laýazymdardy atqardy.\n2015 jyldan bastap «QazTransGaz» AQ qurylymynda jumys istedi — Tehnıkalyq saıasat departamentiniń dırektory, GTJ basqarý jónindegi basqarýshy dırektor, tehnıkalyq saıasat jónindegi basqarýshy dırektor, óndiristik-tehnıkalyq departamenttiń dırektory, bas dırektordyń tehnıkalyq saıasat jónindegi orynbasary.